**Татар гомуми белем бирү оешмаларында укучы балалар өчен**

**татар теленнән республика олимпиадасының**

**муниципаль туры биремнәренең ҖАВАПЛАРЫ**

**2019-2020 уку елы. 6 нчы сыйныф**

**Үткәрү вакыты – 150 минут**

**Максималь балл – 62**

**I. Тестлардан дөрес җавапны билгеләгез.**

1. Хәрефләргә караганда авазлар саны кимрәк булган сүз дөрес күрсәтелгән рәтне билгеләгез. **(2 балл)**

а) *юкә*;

ә) *көньяк*;

**б) *мәгънә*;**

в) *күренеш*.

2. Җөмләдәге ябык иҗекләрнең саны дөрес күрсәтелгән рәтне билгеләгез. **(2 балл)**

*Хөрмәт сөйсәң, хезмәт сөй.* (Мәкаль)

а) 4;

ә) 5;

б) 6;

**в) 7.**

3. Басымы соңгы иҗеккә төшмәгән сүзләр саны дөрес күрсәтелгән рәтне билгеләгез. **(2 балл)**

*Авылдаш, картларча, биюче, кайткансыз, беркайчан, мәңге, бардык, ләкин, эшләпә, укыгыз.*

а) 4;

ә) 5;

**б) 6;**

в) 7.

4. Мәкальдәге калын хәрефләр белән бирелгән сүздәге аваз үзгәреше дөрес күрсәтелгән рәтне билгеләгез. **(2 балл)**

*Бөркетнең канаты* ***очканда*** *ныгый.* (Мәкаль)

**а) яңгыраулыкта охшашлану;**

ә) саңгыраулыкта охшашлану;

б) тел арты ассимиляциясе;

в) ирен ассимиляциясе.

5. Сүзләрнең кулланылыш өлкәсе ягыннан төре дөрес күрсәтелгән рәтне билгеләгез. **(2 балл)**

*Кәй, берсәк, бак, ихата, пецән.*

а) һөнәрчелек сүзләре;

**ә) диалекталь сүзләр;**

б) терминнар;

в) жаргоннар.

6. Җөмләдәге калын хәрефләр белән бирелгән сүзләрнең төре дөрес күрсәтелгән рәтне билгеләгез. **(2 балл)**

*Ә бездә* ***дуслар*** *бар,* ***дошман*** *бар.* (Мөдәррис Әгъләмов)

**а) антонимнар;**

ә) синонимнар;

б) омонимнар;

в) күчерелмә мәгънәле сүзләр.

7. Сүзләрнең кайсы телдән алынганлыгы дөрес күрсәтелгән рәтне билгеләгез. **(2 балл)**

*Вәгъдә, хушбуй, рәссам, сәнгать, дус, хат, фигыль.*

а) рус;

ә) француз;

б) итальян;

**в) гарәп-фарсы.**

8. Җөмләдәге калын хәрефләр белән бирелгән фигыльнең төркемчәсе дөрес күрсәтелгән рәтне билгеләгез. **(2 балл)**

*Кичен бака* ***кычкырса****, көн җылы булыр.* (Сынамыш)

**а) шарт фигыль;**

ә) хәзерге заман хикәя фигыль;

б) киләчәк заман хикәя фигыль;

в) үткән заман хикәя фигыль.

9. Җөмләдәге калын хәрефләр белән бирелгән сүзләрнең нинди җөмлә кисәге булуы дөрес күрсәтелгән рәтне билгеләгез. **(2 балл)**

***Зәңгәр*** *күктә* ***ак*** *болыт йөзә иде.* (Фәрит Яхин)

а) ияләр;

**ә) аергычлар;**

б) хәбәрләр;

в) тәмамлыклар.

10. Тиңдәш кисәкләр кулланылган җөмлә дөрес күрсәтелгән рәтне билгеләгез. **(2 балл)**

а) *Юләргә акыл кирәкми.* (Мәкаль)

ә) *Аю – көченә, кеше акылына ышана.* (Мәкаль)

**б) *Ир-егет өйдә туар, яуда үләр.* (Мәкаль)**

в) *Намусың үз кулыңда.* (Мәкаль)

**II. Башыгызны эшләтегез.**

Күпнокталар урынына **НГ/ҢГ/Ң/Н** хәрефләрен куеп языгыз. **(10 балл)**

*у****ң****айсызлану, ма****ңг****ай, ә****ңг****әмә, са****ңг****ырау, чө****н****ки, чо****ңг****ыл, со****ң****ыннан, у****ңг****ан, ди****ңг****ез, ты****нг****ысыз, ча****ңг****ычы, ма****ң****корт, кү****ң****ел, и****ң****күлек, өя****н****ке, я****ңг****ыр, та****ңг****ача, өрә****ңг****е, түбә****нг****е, сө****ңг****е.*

**III. Теоретик бирем.**

Исем сүз төркеме турында белгәннәрегезне языгыз. **(8 балл)**

**IV. Гамәли-иҗади бирем.**

1. Төшеп калган хәрефләрне куеп, шигырьне күчереп языгыз. **(5 балл)**

*Тегүчеләр*

*К****ы****ш болы****н****га юрган с****ы****рган.*

*Ту****ң****масын дип калын иткән.*

*Ә куян****н****ар юрган читен*

*Тигез итеп тегеп киткән.*

(Рафис Корбан)

2. ***Болынга*** сүзенә фонетик анализ ясагыз. **(5 балл)**

3. Түбәндәге сүзләрнең антонимнарын языгыз. **(4 балл)**

*Кыш –* ***җәй****, калын –* ***юка****, тигез –* ***кәкре****, тегеп –* ***сүтеп****.*

4. Кышкы табигатьне сурәтләп, 8-10 җөмләдән торган бәйләнешле текст языгыз. (**10 балл**)